Richard Courant

Richard COURANT  (8-a de januaro 1888 – 27-a de januaro 1972) estis german-usona matematikisto. Li estas plej bone konata de la ĝenerala publiko pro la libro What is Mathematics? (Kio estas matematiko?), kunverkita kun Herbert Robbins.

 Biografio 
Li studis en la Universitato de Vroclavo, en la Universitato de Zuriko kaj en la Universitato de Göttingen. Li iĝis helpanto de David Hilbert en Gotingeno kaj tie doktoriĝis en 1910. Li devis militservi en la Unua Mondmilito, sed li estis vundita tuj post sia ekmilito kaj devis foriri. Courant lasis postenon en la Universitato de Münster en 1921 por ekhavi la postenon de Erich Hecke en la Universitato de Gotingeno. Tie li fondis la Matematikan Instituton, kiun li estris kiel direktoro ekde 1928 ĝis 1933.

Courant foriris el Germanio en 1933, pli frue ol multaj fuĝintaj judoj. Li ne perdis sian postenon ĉar li estas juda, ĉar lia iama militservo kiel front-linia soldato esceptigis lin; tamen, lia publika membreco en la social-demokrata maldekstro estis sufiĉa tialo (por la Nazioj) por lia demisio.

En 1936, post unu jaro en Cambridge, Courant akceptis profesorecon en la Novjorka Universitato en Novjorko. Tie li fondis instituton por gradigaj studoj en aplika matematiko. La "Courant Institute of Mathematical Sciences" (kiel ĝi estis renomita en 1964) estas nune unu el la plej respektitaj esplorcentroj en aplika matematiko.

Courant kaj David Hilbert verkis la influan lernolibron Methoden der mathematischen Physik kiu, kun siaj reviziitaj eldonoj, estas ankoraŭ valida kaj amplekse uzata ekde ties publikigo en 1924. Kun Herbert Robbins li kunverkis popularan rigardon de pli alta matematiko, intencita por la ĝenerala publiko, titolita What is Mathematics? (Kio estas matematiko?). Kun Fritz John li ankaŭ kunverkis la du-voluman verkon Introduction to Calculus and Analysis (Enkonduko al kalkulo kaj al analizo), unuafoje publikigita en 1965.

 Verkoj 
 kun Herbert Robbins: Was ist Mathematik? 5. Auflage. Springer Verlag, 2000, ISBN 354063777X
 kun Adolf Hurwitz: Funktionentheorie. 4. Auflage (kun Helmut Röhrl) Springer Verlag, 1922/1964
 Methoden der mathematischen Physik. 2 Bde. Springer Verlag, 1968 (1924, 1930), rete: Methoden der mathematischen Physik 1924
 Vorlesungen über Differential- und Integralrechnung. 2 Bde. Springer Verlag, 1970 (1924)
 Englische Ausgabe mit Fritz John: Introduction to calculus and analysis, 2 Bände, Springer Verlag 1989
 Dirichlets principle, conformal mappings and minimal surfaces. Interscience, 1950
 kun Kurt Friedrichs: Supersonic Flow and Shock Waves. Interscience, 1961 (1948)
 Über konforme Abbildung von Bereichen, welche nicht durch alle Rückkehrschnitte zerstückelt werden, auf schlichte Normalbereiche. Mathem. Zeitschr. Bd. 3, Heft 1/2, S. 9, Springer, Berlin (1919).
 Über die Theorie der linearen partiellen Differenzengleichungen. Nachr. d. Gesellsch. d. Wissensch. zu Göttingen. Mathem.-phys. Klasse, Band 23, 1925
 Bemerkungen zur Frage der numerischen Auflösung von Randwertproblemen, die aus der Variationsrechnung entspringen. Nachr. d. Gesellsch. d. Wissensch. zu Göttingen. Mathem.-phys. Klasse, Band 1925
 Über eine Klasse von kovarianten Funktionalausdrücken, welche aus Variationsproblemen entspringen. Nachr. d. Gesellsch. d. Wissensch. zu Göttingen. Mathem.-phys. Klasse, Band 18, 1925
 Über direkte Methoden bei Variations- und Randwertproblemen, Jahresbericht der Deutschen Mathematiker-Vereinigung 1926.
 kun Kurt Friedrichs, Hans Lewy: Über die partiellen Differenzengleichungen der mathematischen Physik. Mathematische Annalen, Band 100, 1928, S. 32–74

 Referencoj 

 Literaturo 
 Constance Reid: Richard Courant. 1888–1972 – der Mathematiker als Zeitgenosse, Springer Verlag 1979, ISBN 0-387-09177-7.

Kategorio:Homoj de Silezio
Kategorio:Germanaj matematikistoj
Kategorio:Usonaj matematikistoj